Eberhard Schoener

**Eberhard Schoener**, nado en Stuttgart o 13 de maio de 1938, é un compositor, director de orquestra e músico experimental alemán. Schoener é considerado un pioneiro da electrónica e un dos primeiros en empregar o sintetizador Moog en Europa. Despois dunha estancia nos anos 70 en Indonesia, onde estudou relixión e música asiáticas, publicou o álbum *Meditation*, onde reinvindica que para que un músico sexa verdadeiramente eficiente debe "comprender as súas propias raíces musicais".

## Traxectoria 
Durante a década dos anos 50 completa estudos de violín e dirección de orquestra. Nos anos 60 fundou a Orquestra Sinfónica Xuvenil de Múnic. E nos anos 70 colaborou á fronte da orquestra, con Procol Harum na xira alemá de 1972. Nese mesmo ano asina o traballo dos álbums de Jon Lord, "Gemini Suite" e "Windows". Adquirira un sintetizador Moog en 1968 e popularizouno na escena alemá convencendo ao artista Florian Fricke, fundador do Popol Vuh, a comprar un. En 1971 publicou os seus tres primeiros discos, e o álbum *Meditation* (1974) conta como o seu primeiro disco electrónico.

En 1977 publicou o seu noveno álbum, *Trance-Formation*, lanzado entre o selo de Schulze, IC, e o selo progresivo de EMI, Harvest. Asinado como Eberhard Schoener and the Secret Society. Con percusión de Nippi Noya (Jan Akkerman Band), Hansi Ströer ao baixo, Mary Gregoriy á voz, Raymund Elleder aos teclados e Andy Summers ás guitarras. Ademais da orquestra Tölzer Knabenchor e da Ópera de Cámara de Múnic contrata para o disco a monxes do Mosteiro SAMA. Schoener compón, arranxa, produce, dirixe e toca o Moog, o órgano, o piano e o Mellotron. No traballo emprega recursos da música gamelan hindú, chinesa e balinesa.

Dende os anos 70 tentou xuntar a música clásica, a música pop e a música do mundo. Traballou durante varios anos con bandas como Procol Harum, Tangerine Dream, o músico Sting e máis tarde The Police. Tamén apareceu no álbum The Turn of a Friendly Card de The Alan Parsons Project como director dos músicos da Ópera de Cámara de Múnic.

En 2005 dirixiu a Orquestra da Radio de Múnic no Soño da noite de verán de Múnic, un evento anual destacado no Parque Olímpico da cidade. Ao ano seguinte, en 2006, publicouse o CD Eberhard Schoener and Friends. En 2010 escribiu a música da película Greed, de Dieter Wedel. En 2011 fundou o Tegernsee Summer Festival coa actuación do Walpurgiszauber. Dream Paths of Music seguiu en 2012 como parte deste festival. Esta produción foi gravada para a televisión bávara e emitiuse o 5 de setembro de 2013. O 22 de novembro de 2014, Eberhard Schoener foi galardoado co premio honorífico SoundTrack Cologne.

En maio de 2019, Schoener entregou o seu sintetizador modular Moog IIIp ao Museo Alemán de Múnic.

## Vida Persoal
Schoener está casado coa historiadora da arte e autora Stefanie Schoener desde 1967, quen escribiu a súa biografía en 2009.

## Discografía
* *Die Schachtel/The Box* (Deutsche Grammophon, 1969)
* *Destruction of Harmony* (Ariola, 1971)
* ''A Day's Lullaby* (WEA, 1972)
* *Windows* (EMI, 1974)
* *Sarabande* (EMI, 1975)
* *Meditation* (Schoener, 1973 – Kuckuck, 1982)
* *Bali Agung* (EMI, 1975 – Kuckuck, 1980)
* *Bastien und Bastienne* (EMI, 1976)
* *Der Schauspieldirektor* (EMI, 1976)
* *Trance - Formation* (EMI, 1977)
* *Flashback* (EMI, 1978)
* *Video Magic* (EMI, 1978)
* *Events* (EMI, 1980)
* *Time Square* (EMI, 1981)
* *Complicated Ladies* (Phonogram, 1983)
* *Sky Music - Mountain Music* (Celestial Harmonies, 1984)
* *Spurensicherung* (Phonogram, 1985)
* *Eberhard Schoener System* (Phonogram, 1986)
* *Bon Voyage* (Phonogram, 1987)
* *Das Erbe der Guldenburgs* (Sony, 1989)
* *Trance Mission* (Marlboro, 1991)
* *Why Don't You Answer* (Phonogram, 1992)
* *Harmonia Mundi* (Intercord, 1993)
* *Time Cycle* (Phonogram, 1994)
* *Palazzo dell'Amore/Cold Genius* (BMG, 1996)
* *Hey Mr Gentleman* (BMG, 1998)
* *Potsdamer Platz* (BMG, 1998)
* *Namaste-Puja* (BMG, 1999)
* *Beleza Negra/Eine Rache'' (BMG, 2001)

## Notas
## Véxase tamén 
### Ligazóns externas
* Eberhard Schöner (con Sting) - Why Don't You Answer (Orixinal)en youtube